AKFA universitetida qabul jarayonlari boshlandi. Hujjatlar onlayn qabul qilinadi

Xabaringiz bor, AKFA universitetining 2019-2020 o‘quv yili uchun qabul jarayonlari boshlanayotgani haqida avval ham xabar bergan edik. 
Bugundan, ya'ni 2019 yil 1 iyun sanasidan oliygohga hujjat qabul qilish to‘liq onlayn tartibda amalga oshirila boshlandi. Abituriyentlar quyidagi havola orqali kerakli hujjatlarni yuklashlari mumkin:
2019-2020 o‘quv yilida universitet 200 nafar talaba qabul qiladi va eng yaxshi natija ko‘rsatgan 100 nafar talaba har semestr davomida bepul o‘qish imkoniyatiga ega bo‘ladi. Bu jarayon 6 yil davomida har semestrda amalga oshirilaveradi. Ilk o‘quv yilida talabalarning faqat tibbiyot yo‘nalishida (Medical College) tahsil olishlari ko‘zda tutilgan.
Qabul jarayonlari 10 iyulgacha davom etadi.
Qabul jarayoni bilan bog‘liq qo‘shimcha savollaringiz bo‘lsa, universitetning ijtimoiy tarmoqlardagi rasmiy sahifalariga yozishingiz mumkin:
Telegram: t.me/akfauniversity
Facebook: fb.com/akfauniversity
Instagram: instagram.com/akfauniversity